paragraph_text: U 15. stoljeću nosili su naslov de Zerház iz čega je izvedeno njihovo obiteljsko ime. Prvi poznati predak obitelji bio je Nikola de genere Salomon, koji se spominje sredinom 13. stoljeća. U 15. stoljeću članovi obitelji su zabilježeni kao de Salamonwatha dictus de Zerház, a potom kao de Ezterház.<ref>Esterházy - Hrvatski biografski leksikon Obiteljsko ime s pridjevkom de Gálantha prvi je koristio Benedikt u prvoj polovici 16. stoljeća. Benediktov sin Franjo (1532. – 1604.) ostavio je trojicu sinova: Nikolu (1582–1645), Danijela (1580–1654) i Pavla (1581–1641), koji su utemeljili tri glavne linije obitelji Esterházy. Sva trojica braća, zajedno s četvrtim bratom Gabrijelom († 1618.), čija je loza izumrla 1670. godine, dobili su naslov barunâ od Gálanthe od kralja Matije II. Habsburga (1608. – 1619.).